Gréta Gurisatti

Gréta Gurisatti (Dunaújváros, Hungaria, 1996ko maiatzaren 14a), waterpolo jokalari hungariarra da, Olinpiar eta Europako Txapelketetan brontzezko domina duena. Bere aita, Gyula Gurisatti, munduko ohol-jauzilari txapelduna eta para-kirol tiratzailea da.

Bere ibilbidea 
Ohol-jauzilari gisa hasi zen kirola egiten. Waterpoloko jokalari gisa, U17 Munduko Txapelketa irabazi zuen 2011n, eta, 2012an, U19 Munduko Txapelketa eta U18 Munduko Txapelketa irabazi zituen. 2013an, bosgarren sailkatu zen U17 Munduko Txapelketan, eta, seigarren, Gazteen Munduko Kopan. 2014an, Madrilgo U18 Munduko Txapelketan, hirugarren postua lortu zuen, eta laugarrena, Erromako U19 Munduko Txapelketan. Bi ekitaldietan, goleatzailerik onena izan zen. Helduen selekzioan, 2015eko urtarrilean egin zuen debuta. 2015ean, 20 urtez azpiko Munduko Kopan, parte hartu zuen, eta zazpigarren izan zen.

Hungariako emakumezkoen waterpolo taldeko kide izan zen 2017ko Munduko Igeriketa Txapelketan. Laugarren sailkatu zen selekzioarekin 2018ko Munduko Kopan eta 2019ko Munduko Kopan.

2020ko irailean, Hungariako Kopa irabazi zuen. 2021era atzeratutako Tokioko Olinpiar Jokoetan, brontzezko domina lortuko zuen taldeko kide izan zen.

Olinpiar Jokoak 
2020ko Udako Olinpiar Jokoetan, Tokio 2020an (Tokio), brontzezko   domina irabaziko du Hungariako taldearekin, AEBkoaren (urrezkoa) eta Espainiakoaren (zilarrezkoa) atzetik sailkatuz. Hauek osatuko dute Hungariako taldea: Edina Gangl, Krisztina Garda, Gréta Gurisatti, Anikó Gyöngyössy, Anna Illés, Rita Keszthelyi, Dóra Leimeter, Alda Magyari, Rebecca Parkes, Natasa Rybanska, Dorottya Szilágyi, Gabriella Szűcs eta Vanda Vályi-k.

Emaitzak

Lorpenak 
Europako Txapelketa
brontzezko domina: 2020
Europako Kopa
brontzezko domina: 2019
Unibertsiada
zilarrezko domina: 2017
U18 Munduko Kopa
zilarrezko domina: 2012
brontzezko domina: 2014
goleatzailerik onena: 2014
U19 Europako Txapelketa
zilarrezko domina: 2012
goleatzailerik onena: 2014
U17 Europako Txapelketa
zilarrezko domina: 2011
LEN Kopa
urrezko domina: 2018
brontzezko domina: 2017
Europako Superkopa
urrezko domina: 2019
Hungariako txapelketa
zilarrezko domina: 2014, 2016, 2018, 2019, 2021
brontzezko domina: 2013, 2015, 2017
Hungariako Kopa
urrezko domina: 2013, 2019, 2020
zilarrezko domina: 2014, 2017
brontzezko domina: 2015, 2016, 2018

Sariak
 Hungariako Merezimenduko Urrezko Gurutzea (2021)

Erreferentziak

Kanpo estekak
 waterpolo.hu
 ujeuropaalapitvany.hu
 Gazteen azken bost urteak - izenak, zenbakiak, bitxikeriak

2020ko Udako Olinpiar Jokoetako dominadunak
Olinpiar Jokoetako dominadunak waterpoloan
2020ko Udako Olinpiar Jokoetako waterpolo jokalariak
Hungariako waterpolo jokalariak